**Рэзідэнцыі Чэшскага літаратурнага цэнтра**

Мараўская земская бібліятэка ў Брне – секцыя Чэшскі літаратурны цэнтр у супрацоўніцтве з Амбасадай незалежнай беларускай культуры пры Цэнтры эксперыментальнага тэатра ў Брне абвяшчаюць конкурсны адбор на рэзідэнцыі ў **Брне і Празе**.

**Рэзідэнцыі для беларускіх пісьменніц/каў**

Беларускім пісьменніцам/кам прызначаны 2 творчыя або навуковыя рэзідэнцыі працягласцю 4 тыдні ў Празе або Брне (у Брне рэзідэнты да таго ж маюць неабмежаваны доступ да фондаў Мараўскай земскай бібліятэкі). Заяўкі могуць падаваць аўтары/кі, якія пішуць на беларускай ці рускай мове, па ўзросце ці грамадзянстве абмежаванняў няма. Мэты рэзідэнцыі – даць яе ўдзельніку/цы час і прастору для творчасці, а чэшскай культурнай супольнасці ўмагчыміць знаёмства з сучаснай беларускай літаратурнай сцэнай. Аўтар/ка павінен/на быць гатовы/ая ўдзельнічаць у мясцовым літаратурным жыцці (удзельнічаць у мерапрыемствах, зладжаных ці падтрыманых арганізатарам рэзідэнцыі).

**Умовы:**

* прынамсі адна выдадзеная кніга паэзіі, прозы або пастаўленая п’еса

**Тэрміны для прыёму заявак:**

* **15. 03.** 2021
*(вынікі будуць абвешчаны 25. 03. 2021)*

**Тэрмін рэзідэнцыі: 15. 05. – 15. 06. 2021**

**Месца:** Прага / Брно

**Рэзідэнту/цы аплачваецца:**

* стыпендыя ў памеры 250 еўра на тыдзень (або 6500 чэшскіх крон на тыдзень, калі заяўнік не валодае еўравым рахункам або хоча атрымаць стыпендыю гатоўкай па прыездзе ў Чэшскую Рэспубліку)
* пражыванне ў рэзідэнцыйнай кватэры
* выдаткі на прыезд на рэзідэнцыю і вяртанне дадому

**Дакументы для ўдзелу ў конкурсе (па-руску ці па-беларуску ў тэкставым фармаце або ў pdf):**

* запоўнены фармуляр заяўкі
* матывацыйны ліст (каля 300 слоў)
* структураваная біяграфія
* бібліяграфія

Іншыя ўмовы арганізатара рэзідэнцыі прыводзяцца ў [фармуляры заяўкі](https://www.czechlit.cz/wp-content/uploads/2019/12/%C4%8CLC_formul%C3%A1%C5%99_rezidence.docx) і маюць для ўдзельніка конкурснага адбору абавязковы характар.

Пакеты дакументаў дасылайце ў электронным выглядзе на адрас residencies@czechlit.cz, пазначыўшы прадмет: “Літаратурная рэзідэнцыя – Беларусь: *прозвішча*”.